自然形態規律

泛指大自然當中一啲用肉眼睇得到嘅形態規律，常見嘅包括咗對稱、曲流、波動、葉序同斷裂呀噉。每一種自然形態規律都會出現喺多種唔同嘅自然事物當中，可以攞數學模型嚟模擬，例如係對稱噉，對稱可以用肉眼睇到，而實際嘅觀察發現，大多數嘅生物物種响形態上都係傾向左右對稱嘅。

唔同類嘅事物嘅形態規律可以用唔同領域嘅定律解釋：自然形態規律冚唪唥都會跟從數學、物理學同化學上嘅定律；而生物嘅形態規律就會跟從物競天擇同性選擇等生物學上嘅基礎定律。科學家可以用電腦模擬嚟解釋呢啲現象－佢哋會將啲定律寫做電腦程式，然後再行呢啲程式，發現個程式會產生出觀察到嘅形態規律，噉就表明嗰啲形態規律可以由相對簡單嘅數學模型解釋到。

常見規律

對稱 

好多生物嘅外觀都有對稱。動物好多時都有左右嘅鏡像對稱，植物嘅葉同埋一啲花都有鏡像對稱，不過大部份嘅花都係有旋轉對稱嘅。少數動物，例如棘皮動物門下邊嘅海星、海膽、海百合就有五重旋轉對稱。

死物之中，雪花有六重旋轉對稱，俗語話「唔會有兩片一樣嘅雪花」，雪花嘅結構記錄咗佢形成嗰陣嘅外部環境狀況，佢六個方向會形成幾乎一樣嘅結構。晶體可以有好多唔同種類嘅對稱同埋晶體慣態，例如係正方體或者係正八面體，真嘅晶體一定唔會係五重旋轉對稱，不過準晶體就可以。唔同尺度下嘅死物都可以展現旋轉對稱，細嘅，一滴水滴落池塘，濺起嘅水花、漣漪有旋轉對稱；大嘅，行星、行星環嘅形狀都有旋轉對稱。

生物嘅對稱對應住佢唔同嘅特性，旋轉對稱通常對應一啲唔識郁嘅生物，佢嘅食物同威脅都有機會由任何一個方向接近。識得郁嘅生物，喺進化過程入邊，口、感官器官、神經會集中埋一齊，稱之謂頭顱化，頭嘅方向亦都係呢種動物主要郁嘅方向，稱之謂前面，所以呢啲動物識分前後左右，對應住左右對稱嘅器官。棘皮動物門嗰啲五重旋轉對稱比較難解釋，早期嘅棘皮動物係左右對稱嘅，而依家佢哋嘅幼體都仲係。Sumrall同Wray認為呢種對稱嘅轉變同時有發展上同生態上嘅原因。

碎形

螺線

葉序

曲流

波動

球

密鋪平面

斷裂

研究史 
早喺古希臘嘅時代經已有人喺度思考自然形態規律：柏拉圖等嘅多位哲學家都有嘗試解釋自然界當中嘅規律，創始咗一啲就連現代人都仲會用到嘅概念；現代人對自然形態規律嘅研究就始於 19 世紀，當時科學上出現咗重大發展，例如德國生物學家海克爾研究海洋生物，發現佢研究嘅海洋生物喺形態上都係傾向左右對稱嘅，而打後喺廿世紀，英國數學家亞倫圖靈等嘅研究者又發現，好多自然事物嘅形狀可以用數學模型模擬，確立咗自然形態規律嘅諗頭－大自然入面有好多事物响生或者郁嗰陣都係跟從一啲定律嘅，會形成某啲特定嘅形態。

複雜系統
創發
物理定律
黃金比例
花臣

攷

拎 
Fibonacci Numbers and the Golden Section.
Phyllotaxis: an Interactive Site for the Mathematical Study of Plant Pattern Formation.

自然